અબ્બાસ ઈબ્ને અબ્દુલ મુત્તલીબ અને યઝીદ ઈબ્ને કાઅનાબ કહે છે કે જ્યારે સૈયદા ફાતેમા બિન્તે અસદ આ શબ્દોથી દોઆ કરી તો અમો જોયું કે ખાને કાબામાં તેની પાછળની બાજુથી શિગાફત થયુ (ખુલ્યુ) અને સૈયદા ફાતેમા (સ.અ.) તેમાંથી દાખલ થયા અને અમારી નઝરોથી ઓજલ થઈ ગયા અને તેમની પાછળ તે દિવાલ પણ અલ્લાહની પરવાનગીથી બંધ થઈ ગઈ. અમે ખાને કાબાનો દરવાજો ખોલવાની કોશિશ કરી જેથી અમારી ઔરતોને તેમની મદદ માટે મોકલીએ પરંતુ દરવાજો ન ખુલ્યો. પછી અમને એહસાસ થયો કે આ બાબત અલ્લાહના અમ્રોમાંથી છે.